Дьон бэйэлэрин биир мэйиилэринэн өйдөөн-санаан туран оҥорор быһыылара икки аҥы арахсалларын «айыы» диэн тыл икки өрүттээх өйдөбүллээҕэ, быһаарыылааҕа толору дакаастыыр. Киһи мэйиитэ үчүгэй да дьыалалары эбэтэр куһаҕаны да толкуйдаан, оҥорон таһаарар кыахтааҕын айыы диэн тылбыт соҕотох буоллаҕына эрэ табатык быһаарар. Киһи мэйиитин итинник оҥоһуулааҕын сахалар былыр-былыргыттан билэннэр «айыы» диэн өйү-санааны быһаарар тылбыт соҕотох уонна икки өрүттээх өйдөбүллээх.